ФатIимэрэ Алинэрэ щапхъэ ягъэлъагъуэ
Адыгэ пщащэ нэсым и щапхъэхэу ягъэлъагъуэ, Зеикъуэ къуажэм щыщ Мэршэнкъулхэ ФатIимэ Арсен и пхъумрэ Алинэ Аслъэн и пхъумрэ ди гуапэу дохъуэхъу я гуфIэгъуэ махуэшхуэхэмкIэ.
ФатIимэ Алинэ Нобэ ФатIимэ къыщалъхуа махуэщ. Апхуэдэу абы ехъулIэныгъэкIэ къиухащ КъБКъУ-м и юридическэ факультетым и бакалавриатурэр, къэрал экзаменхэр «тху» защIэкIэ итащ, мыгувэу къыIэрыхьэжынущ абы щыхьэт техъуэ диплом «плъыжьыр». Алинэ курыт школыр дыщэ медалкIэ къиухащ, Зыуэ щыт къэрал экзаменхэр фIы дыдэу итащ, дохутыр IэщIагъэм хуеджэну и мурадщ.
Зэшыпхъухэм, зи насып къэкIуэгъуэ адыгэ пщащэ екIухэм, гъэсэныгъэ дахэрэ щIэныгъэ куурэ зыбгъэдэлъхэм, дигуми ди псэми къабгъэдэкIыу дынывохъуэхъу фи дунейр дахэрэ гъащIэр фи щIэщыгъуэу, узыншагъэ фиIэрэ фи дэрэжэгъуэм хэхъуэу, гуфIэгъуэр фи Iэпэгъуу, нэщхъеягъуэр къыфпекIуэкIыу, фызыхыхьэм фефIэкIыу, насыпыр изу, щIэныгъэм и лъагапIэщIэхэм фынэсыну. Фи нэхъыжьхэр фи пщIэмрэ щIыхьымрэ иригушхуэу куэдрэ Тхьэм фигъэпсэу!
ФIыуэ фыкъэзылъагъухэу фи адэшхуэ-анэшхуэ Мэршэнкъулхэ Хьэсэнрэ Лидэрэ, фи адэ-анэхэмрэ къывдалъхуахэмрэ, фи благъэхэмрэ Iыхьлыхэмрэ.
